Projekts

**Ministru kabineta noteikumu projekta   
“Grozījumi Ministru kabineta 2014.gada 8.aprīļa noteikumos Nr.190 “Noteikumi par mikrouzņēmumu nodokļa deklarāciju un tās aizpildīšanas kārtību”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Mikrouzņēmumu nodokļa likuma (turpmāk – Likums) 1.panta 1.punkta “b” apakšpunkts, 2.2 pants un 6. panta otrā daļa, pārejas noteikumu 27.punkts (redakcijā, kas stāsies spēkā 2018.gada 1.janvārī) |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Mikrouzņēmumu nodokļa maksātāji patstāvīgi aizpilda mikrouzņēmumu nodokļa deklarāciju (turpmāk – deklarācija), kuras veidlapu un tās aizpildīšanas kārtību nosaka Ministru kabineta 2014.gada 8.aprīļa noteikumi Nr.190 “Noteikumi par mikrouzņēmumu nodokļa deklarāciju un tās aizpildīšanas kārtību”.   1. Esošā deklarācijas veidlapa un tās aizpildīšanas kārtība paredz mikrouzņēmumu nodokļa likmi 15 procentu apmērā piemērot mikrouzņēmuma apgrozījumam, kas kalendāra gadā nepārsniedz 100 000 *euro*, attiecīgi mikrouzņēmumu nodokļa likmi 20 procentu apmērā mikrouzņēmuma apgrozījumam, kas pārsniedz 100 000 *euro*.   Saskaņā ar Likuma 6.panta trešo daļu, mikrouzņēmumu nodokļa likme šā likuma 1.panta 1.punkta “b” apakšpunktā noteiktā apgrozījuma pārsnieguma daļai ir 20 procenti. Attiecīgi saskaņā ar Likuma 1.panta 1.punkta “b” apakšpunktu (redakcijā, kas stāsies spēkā 2018.gada 1.janvārī) mikrouzņēmumam ir noteikts kritērijs, ka tā apgrozījums kalendāra gadā nepārsniedz 40 000 *euro* gadā.  Tādējādi nepieciešams nodrošināt, ka sākot ar 2018.gadu, mikrouzņēmuma apgrozījumam līdz 40 000 *euro* ir piemērojama nodokļa likme 15 procentu apmērā, savukārt pārsnieguma daļai – 20 procentu apmērā.   1. Saskaņā ar Likuma 6. panta otro daļu (redakcijā, kas stāsies spēkā 2018.gada 1.janvārī), ja mikrouzņēmumu nodokli maksājošā mikrouzņēmuma darbinieku skaits ceturksnī pārsniedz piecus darbiniekus vai nav ievēroti šā likuma 2.2panta nosacījumi, šā panta pirmajā daļā noteiktajai likmei pieskaita divus procentpunktus par katru papildus nodarbināto darbinieku vai darbinieku, kurš ir nodarbināts vairākos mikrouzņēmumos.   Šobrīd deklarācijas veidlapa neparedz iespēju norādīt informāciju par darbiniekiem, kuri ir nodarbināti vairākos mikrouzņēmumos, tādējādi jānodrošina iespēja mikrouzņēmumam deklarācijā norādīt informāciju par darbiniekiem, kuri ir nodarbināti vairākos mikrouzņēmumos.  Noteikumu projekta mērķis ir saskaņot mikrouzņēmumu nodokļa deklarācijas veidlapu un tās aizpildīšanas kārtību atbilstoši Likumā noteiktajam regulējumam.  Noteikumu projekts paredz veikt šādas izmaiņas deklarācijas veidlapā:  - dzēst veidlapas 5.un 8.rindu, kuras tika noteiktas 12 procentu nodokļa likmes piemērošanai 2017.gadā apgrozījumam līdz 7000 *euro*;  - dzēst veidlapas 6.rindā izvēles iespēju, ka mikrouzņēmuma apgrozījumā ir uzrādīta personālsabiedrības peļņas daļa, jo 2014.gadā stājās spēkā Likuma 1.panta 1.punkta “e” apakšpunkts, saskaņā ar kuru nodokļu maksātājam nav tiesības piemērot mikrouzņēmumu nodokļa maksāšanas režīmu, ja fiziskā vai juridiskā persona ir personālsabiedrības biedrs;  - precizēt mikrouzņēmumu apgrozījuma ierobežojumu, atbilstoši Likuma 1.panta 1.punkta “b” apakšpunktā noteiktajam, (redakcijā, kas stāsies spēkā 2018.gada 1.janvārī);  - nodrošināt mikrouzņēmumam iespēju norādīt darbinieku skaitu, kas vienlaicīgi tiek nodarbināti kā mikrouzņēmuma darbinieki vairāk kā vienā mikrouzņēmumā. Attiecībā uz mikrouzņēmuma darbiniekiem, kuri nodarbināti pie mikrouzņēmumu nodokļa maksātāja 2017.gada 31.decembrī, minētais nosacījums piemērojams no 2019.gada 1.janvāra. Ievērojot Mikrouzņēmumu nodokļa likuma (redakcijā, kas stāsies spēkā 2018.gada 1.janvārī) 2.2 panta trešajā daļā noteikto, ka Valsts ieņēmumu dienests nereģistrē mikrouzņēmuma darbinieku kā darba ņēmēju mikrouzņēmumā, ja tas ir nodarbināts citā mikrouzņēmumā, kā arī pārejas noteikumu 27.punktā noteikto, ka šā likuma 2.2 pants attiecībā uz mikrouzņēmuma darbiniekiem, kuri ir nodarbināti pie mikrouzņēmumu nodokļa maksātāja 2017. gada 31. decembrī, piemērojams no 2019. gada 1. janvāra, faktiski minēto normu piemēros, aizpildot deklarācijas par 2019.gadu. Attiecīgi ar 2020.gadu šādi mikrouzņēmumi zaudēs mikrouzņēmumu nodokļa maksātāja statusu.  Vienlaikus noteikumu projekts paredz noteikt deklarācijas aizpildīšanas kārtību, atbilstoši veidlapā veiktajām izmaiņām.  Noteikumu projektā noteikto mikrouzņēmumu nodokļa deklarāciju aizpilda par 2018.taksācijas gadu un turpmākajiem taksācijas gadiem. |
| 3. | Projekta izstrādē iesaistītās institūcijas | Valsts ieņēmumu dienests |
| 4. | Cita informācija | Nav |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību un  administratīvo slogu | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nodokļu maksātāji, kuriem piešķirts mikrouzņēmumu nodokļa maksātāja statuss un kuri plāno iegūt mikrouzņēmumu nodokļa maksātāja statusu, kā arī mikrouzņēmumu darbinieki, kuri vienlaicīgi nodarbināti vairāk kā vienā mikrouzņēmumā |
| 2. | Tiesiskā regulējuma ietekme uz tautsaimniecību un administratīvo slogu | Aizpildot deklarāciju, administratīvais slogs faktiski nemainās, jo sākot ar 2018.gadu nav jāaizpilda deklarācijas 5.un 8.rindu, kuras tika noteiktas 12 procentu nodokļa likmes piemērošanai 2017.gadā apgrozījumam līdz 7000 *euro*, kā arī sākot ar 2018.gadu Valsts ieņēmumu dienests nereģistrēs mikrouzņēmuma darbinieku kā darba ņēmēju mikrouzņēmumā, ja tas tiks nodarbināts citā mikrouzņēmumā. Tādējādi mikrouzņēmums nevarēs reģistrēt šādu darba ņēmēju, savukārt norādīt darbinieku skaitu un izdarīt atzīmi par to, ka mikrouzņēmuma darbinieku skaitā ir darbinieks, kas vienlaicīgi tiek nodarbināts kā mikrouzņēmuma darbinieks vairāk kā vienā mikrouzņēmumā, būs pienākums tikai tam mikrouzņēmumam, kurš šādu darbinieku nodarbinās 2019.gadā. Attiecīgi ar nākamo gadu mikrouzņēmums zaudēs mikrouzņēmumu nodokļa maksātāja statusu. |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| III. Tiesību akta projekta ietekme uz valsts budžetu un pašvaldību budžetiem | | | | | |
| **Rādītāji** | **2017.gads** | | Turpmākie trīs gadi (*euro*) | | |
| **2018.gads** | **2019.gads** | **2020.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo 2017.gadu | izmaiņas, salīdzinot ar kārtējo 2017.gadu | izmaiņas, salīdzinot ar kārtējo 2017.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar | | | | |
| 6.1. detalizēts ieņēmumu aprēķins | Projekts šo jomu neskar | | | | |
| 6.2. detalizēts izdevumu aprēķins | Projekts šo jomu neskar | | | | |
| 7. Cita informācija | Noteikumu projekta īstenošanai Valsts ieņēmumu dienesta Informācijas sistēmās nepieciešams finansējums 33 625 *euro* apmērā, tajā skaitā izmaiņām Nodokļu informācijas sistēmā (NIS) – 11 208 *euro*, Datu noliktavas sistēmā (DNS) – 3 736 *euro*, Audita atbalsta informācijas sistēmā (ASIS) – 7 473 *euro*, Elektroniskās deklarēšanas sistēmā (EDS) – 11 208 *euro*.  Valsts ieņēmumu dienesta informācijas sistēmu izmaiņām nepieciešamais finansējums tiks nodrošināts no Valsts ieņēmumu dienesta īstenotajai jaunajai politikas iniciatīvai “Radikāla rīcība ēnu ekonomikas apkarošanai nodokļu administrēšanas un muitas lietu jomā” piešķirtā finansējuma atbilstoši Ministru kabineta 2017.gada 12.septembra sēdes protokola Nr.45 45.§ 3.punktā noteiktajam. | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par projekta izstrādi 2017.gada 25.septembrī tika publicēta Finanšu ministrijas mājas lapā sadaļā “Sabiedrības līdzdalība”.  2017.gada 12.septembrī Latvijas Darba devēju konfederācijai un biedrībai “Latvijas Tirdzniecības un rūpniecības kamera” nosūtīts noteikumu projekts, lūdzot līdzdalību šī noteikumu projekta izstrādes procesā, lai savlaicīgi novērstu problēmas, kuras varētu rasties, piemērojot normatīvo regulējumu praksē, kā arī sniegt viedokli, vai Valsts ieņēmumu dienests pareizi ir novērtējis, ka, aizpildot deklarāciju, administratīvais slogs faktiski nemainās. |
| 2. | Sabiedrības līdzdalība projekta izstrādē | 2017.gada 28.septembrī Latvijas Darba devēju konfederācijas Tautsaimniecības eksperte Inese Olafsone sniedza viedokli par noteikumu projektu. |
| 3. | Sabiedrības līdzdalības rezultāti | Latvijas Darba devēju konfederācija izteica iebildumu par deklarācijā lietotajām atsaucēm uz Likuma pantiem.  Izteiktie iebildumi nav ņemti vērā, jo izteikti par spēkā esošu deklarāciju, nevis par plānotajiem grozījumiem Ministru kabineta 2014.gada 8.aprīļa noteikumos Nr.190 “Noteikumi par mikrouzņēmumu nodokļa deklarāciju un tās aizpildīšanas kārtību”, tādējādi nav attiecināmi uz noteikumu projektu. |
| 4. | Cita informācija | Nav |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Normatīvā akta izpildi nodrošinās Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Noteikumu projekta izpilde nepaplašina un nesašaurina Valsts ieņēmumu dienesta līdzšinējās funkcijas un uzdevumus, neietekmē pieejamos cilvēkresursus. Noteikumu projekts nenosaka jaunas institūcijas veidošanu vai institūciju reorganizāciju un likvidāciju. |
| 3. | Cita informācija | Nav |

Finanšu ministre D.Reizniece-Ozola

Riekstiņa

67121816, [Inese.Riekstina@vid.gov.lv](mailto:Inese.Riekstina@vid.gov.lv)